text: L'institut La Ferreria engega un club de lectura - La Veu - Cultura
  L'institut La Ferreria engega un club de lectura
  Presentació del Club de Lectura de l'institut La Ferreria.
  Amb el lema 'La lectura mola', la iniciativa s'adreça a la comunitat educativa del centre
  12/11/2010 - Laura Grau
  La biblioteca de l'institut La Ferreria ha posat en marxa un club de lectura per incentivar l'hàbit de llegir entre els alumnes, tot i que també està obert a pares, professors i personal administratiu del centre. Amb el lema 'La lectura mola', el cicle va fer ahir la tarda la sessió de presentació del llibre escollit com a primera lectura. Es tracta de la novel·la La carretera, de Cormac McCarthy, autor nordamericà que va obtenir el Premi Pulitzer de ficció al 2007. "L'elecció del primer llibre és una mica arriscada, perquè és una lectura adulta i no sabem si enganxarà gaire l'alumnat, però en contrapartida al voltant del llibre podem tractar temes com l'ecologisme, els refugiats o el poder de l'esperança davant les adversitats", ha explicat la coordinadora de la biblioteca, Ana Blay.
  El 3 de febrer s'ha programat una una taula rodona sobre la lectura i el dia 10 el passi de l'adaptació cinematogràfica de la novel·la també titulada La carretera i protagonitzada pel popular actor Vigo Mortensen. Els participants al club de lectura podran intercanviar opinions al nou blog de la biblioteca http://bibliotecalaferreria.blogspot.com